रायजू जंक्शन शहर का मुख्य बाजार - एनएसटी बस स्टैंड के पास रायजू जंक्शन शहर का मुख्य बाजार है। यहां से शहर के दूसरे प्रमुख प्वाइंट हाईस्कूल जंक्शन, बीओसी जंक्शन, वार सिमेट्री जंक्शन आदि जाने के लिए बसें मिलती है। आप कुछ घंटों में पूरा कोहिमा शहर घूम सकते हैं। रायजू जंक्शन के पास कोहिमा का मुख्य डाकघर है। यहां एक स्टेडियम भी है, जिसमें आजकल मेला नुमा बाजार लगा हुआ है। जबकि हाई स्कूल की तरफ नागालैंड का नया सचिवालय बना है। यहां हाईकोर्ट की बेंच और नया बना एनबीसीसी कन्वेंसन सेंटर आदि दिखाई देते है।